《杂感六首 其三》
明代·梅鼎祚

龙角眷已旦，星鸟贞良时。三光亦浮系，焉得久控持。

风水为轮枢，玄天经玉仪。空虚密流徙，自然有成亏。

画挈递相矜，娓娓安所归。八埏生乱戎，戎首职为谁。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。